[image: ]


Sēde
Protokola izraksts
	2022. gada 25. janvārī
	Nr. 4


27. §
Likumprojekts "Energoresursu cenu ārkārtēja pieauguma samazinājuma pasākumu likums"
22-TA-264
(J. Vitenbergs, K. Zeiļuks, G. Eglītis, J. Reirs, A. Smiltēna, A. T. Plešs, A. K. Kariņš)
· 1. Atbalstīt iesniegto likumprojektu.
· 2. Ekonomikas ministrijai sadarbībā ar Labklājības ministriju, Finanšu ministriju un Tieslietu ministriju tehniski precizēt likumprojektu un tā anotāciju, tai skaitā likumprojekta 6. panta sestajā daļā paredzēt, ka Ministru kabinets nosaka kārtību, kādā kompensē centralizētās siltumapgādes pakalpojuma maksas samazinājumu, kā arī kārtību, kādā piemēro kompensācijas maksājumu korekciju, un ekonomikas ministram precizēto likumprojektu un anotāciju steidzami iesniegt Valsts kancelejā.
· 3. Valsts kancelejai sagatavot likumprojektu iesniegšanai Saeimā.
· 4. Noteikt, ka atbildīgais par likumprojekta turpmāko virzību Saeimā ir ekonomikas ministrs.
· 5. Lūgt Saeimu atzīt likumprojektu par steidzamu.
· 6. Pamatojoties uz Saeimas kārtības ruļļa 57.panta pirmo daļu un 58.panta otro daļu, pilnvarot ekonomikas ministru izteikties kā Ministru kabineta pārstāvi, izskatot Saeimas sēdes darba kārtībā iekļauto likumprojektu "Energoresursu cenu ārkārtēja pieauguma samazinājuma pasākuma likums".
· 7. Labklājības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu par līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" ne vairāk kā 44 250 390 euro apmērā, tajā skaitā 44 203 200 euro apmērā, lai kompensētu izdevumus par periodu no 2022. gada 1. janvāra līdz 2022. gada 30. aprīlim, kas saistīti ar energoresursu un ar to saistīto pakalpojumu sadārdzinājumu, un ar 2022. gada 1. martu Latvijā dzīvojošiem senioriem, apgādnieku zaudējušām personām un personām ar invaliditāti, personām, kuras saņem bērna ar invaliditāti kopšanas pabalstu, vai pabalstu personām ar invaliditāti, kurām nepieciešama kopšana, un pilngadīgām personām, kurām ir piešķirts alternatīvais statuss un kuras ir sasniegušas vecuma pensijas piešķiršanai nepieciešamo vecumu, vai kurām ir noteikta invaliditāte, kā arī personām ar alternatīvo statusu, kurām ir noteikta invaliditāte un ir Veselības un darbspēju ekspertīzes ārstu valsts komisijas izsniegts atzinums par īpašas kopšanas nepieciešamību, izmaksātu kompensējošo atbalstu 80 euro apmērā, un 47 190 euro apmērā, lai nodrošinātu Valsts sociālās apdrošināšanas aģentūras (turpmāk - VSAA) informācijas sistēmas pielāgošanu.
· 8. Aizsardzības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu par līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" ne vairāk kā 6 720 euro apmērā, lai kompensētu izdevumus par periodu no 2022. gada 1. janvāra līdz 2022. gada 30. aprīlim, kas saistīti ar energoresursu un ar to saistīto pakalpojumu sadārdzinājumu, un ar 2022. gada 1. martu izmaksātu kompensējošo atbalstu 80 euro apmērā Latvijā dzīvojošiem Aizsardzības ministrijas izdienas pensijas saņēmējiem, kuri nav sasnieguši vecuma pensijas piešķiršanai nepieciešamo vecumu un kuriem ir noteikta invaliditāte.
· 9. Labklājības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu par līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" ne vairāk kā 79 610 795 euro apmērā, tajā skaitā 79 587 200 euro apmērā, lai kompensētu ģimenēm ar bērniem izdevumus par periodu no 2022. gada 1. janvāra līdz 2022. gada 30. aprīlim, kas saistīti ar energoresursu un ar to saistīto pakalpojumu sadārdzinājumu, un ar 2022. gada 1. martu izmaksātu kompensējošo atbalstu 200 euro apmērā, un 23 595 euro apmērā, lai nodrošinātu VSAA informācijas sistēmas pielāgošanu.
· 10. Labklājības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā tiesību akta projektu par grozījumiem Ministru kabineta 2022. gada 11. janvāra rīkojumā Nr. 18 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"", paredzot finansējuma piešķiršanu arī likumprojekta 13. pantā noteikto normu īstenošanai un nepieciešamā finansējuma palielināšanu 2022. gadā par 3 895 776 euro valsts mērķdotāciju pašvaldībām mājokļa pabalsta izmaksu nodrošināšanai 2022. gadā.
· 11. Attiecībā uz nepieciešamajiem izdevumiem 2023. gadā Labklājības ministrijai normatīvajos aktos noteiktā kārtībā sagatavot un valsts budžeta projekta 2023. gadam sagatavošanas procesā  iesniegt izskatīšanai Ministru kabinetā priekšlikumu par finansējuma piešķiršanu ne vairāk kā 3 135 907 euro apmērā, lai saskaņā ar likumprojekta 13. pantu nodrošinātu valsts mērķdotāciju pašvaldībām mājokļa pabalstam par 2022. gada decembri.
· 12. Ekonomikas ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu par līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" ne vairāk kā 119 100 412 euro apmērā Ekonomikas ministrijai elektroenerģijas sistēmas pakalpojumu maksas, obligātā iepirkuma komponenšu maksas, dabasgāzes tirdzniecības pakalpojuma un siltumapgādes pakalpojuma kompensējošo pasākumu īstenošanai.

